মাসুদ রানা
মাসুদ রানা'র প্রথম বইটি কাজী আনোয়ার হোসেনের ১০ মাসের দীর্ঘ পরিশ্রমের ফসল। তিনি ঐ সময়ে মোটরসাইকেলে তাঁর রাঙ্গামাটি ভ্রমণের কথা স্মরণ করে লেখেন উপন্যাসটি। আর ঐ কাহিনীই বাংলা সাহিত্যের মোড় ঘুরিয়ে দেয়। কারণ মাসুদ রানাই বাংলা সাহিত্যের প্রথম চরিত্র যা বাংলাদেশের চরিত্র হলেও একটি বৈশ্বিক চরিত্র হিসেবে আত্মপ্রকাশ করেছে।
হুমায়ূন আহমেদ
শুভ্র চরিত্রের আত্মপ্রকাশ ঘটে "দারুচিনি দ্বীপ" উপন্যাস দিয়ে। যদিও শুভ্র চরিত্রটি প্রথম আসে তার লেখা একটি ছোটগল্পে, যার নাম 'শাদা গাড়ি।' দারুচিনি দ্বীপ বইটি অনুপম প্রকাশনী থেকে ১৯৯১ সালে প্রকাশিত হয়। শুভ্রকে নিয়ে রচিত তাঁর দ্বিতীয় উপন্যাস হল "মেঘের ছায়া"। এটি ১৯৯৩ সালে প্রকাশিত হয়। "দারুচিনি দ্বীপ" উপন্যাসের গল্পের শেষ থেকে শুরু হয় পরবর্তী উপন্যাস "রূপালী দ্বীপ" (১৯৯৪)।